CELEX: 62011TN0455
Language: et
Date: 2011-08-11 00:00:00
Title: Kohtuasi T-455/11 P: Euroopa Politseiameti (Europol) 11. augustil 2011 esitatud apellatsioonkaebus Avaliku Teenistuse Kohtu 26. mai 2011 . aasta otsuse peale kohtuasjas F-83/09, Kalmár versus Europol

1.10.2011   
            
            
               ET
            
            
               Euroopa Liidu Teataja
            
            
               C 290/19
            
         Euroopa Politseiameti (Europol) 11. augustil 2011 esitatud apellatsioonkaebus Avaliku Teenistuse Kohtu 26. mai 2011. aasta otsuse peale kohtuasjas F-83/09, Kalmár versus Europol
   (Kohtuasi T-455/11 P)
   2011/C 290/27
   Kohtumenetluse keel: hollandi
   
      Pooled
   
   
      Apellatsioonkaebuse esitaja: Euroopa Politseiamet (Europol) (esindajad: D. Neumann, D. El Khoury ja J. Arnould, keda abistasid advokaadid D. Waelbroeck ja E. Antypas)
   
      Teine menetluspool: Andreas Kalmár(Haag, Madalmaad)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada vaidlustatud otsus ja teha asjas sisuline otsus, kuivõrd Avaliku Teenistuse Kohus
               
                           a)
                        
                        
                           tühistas Europoli 4. veebruari 2009. aasta otsuse, millega Europoli direktor ütles üles tähtajalise töölepingu A. Kalmáriga, 24. veebruari 2009. aasta otsuse, millega Europoli direktor vabastas asjaomase isiku teenistuskohustuste täitmisest etteteatamistähtaja jooksul, ja 18. juuli 2009. aasta otsuse, millega jäeti rahuldamata A. Kalmári kaebus;
                        
                     
                           b)
                        
                        
                           mõistis Europolilt A. Kalmári kasuks välja 5 000 euro suuruse kahju hüvitise;
                        
                     
                           c)
                        
                        
                           mõistis kõik kulud välja Europolilt;
                        
                     
         
               —
            
            
               mõista esimese astme ja apellatsioonimenetluse kulud välja A. Kalmárilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kuus väidet.
   
               1.
            
            
               Esimene väide, et rikutud on keeldu otsustada ne ultra petita ja kaitseõigusi. Apellandi arvates hindas Avaliku Teenistuse Kohus väiteid, mida A. Kalmár ei olnud esitanud.
            
         
               2.
            
            
               Teine väide, et vaidlustatud otsuste seaduspärasuse hindamisel on lähtutud väärast õiguslikust arusaamast. Avaliku Teenistuse Kohus on vääralt kohaldanud eelkõige hoolitsus- ja põhjendamiskohustust.
            
         
               3.
            
            
               Kolmas väide, et Avaliku Teenistuse Kohus on tühistamistaotluse eseme osas lähtunud väärast õiguslikust arusaamast. Avaliku Teenistuse Kohus oleks pidanud 18. juuli 2009. aasta otsuse kvalifitseerima ebasoodsaks otsuseks, mis on samuti allutatud kohtulikule kontrollile.
            
         
               4.
            
            
               Neljas väide, et Avaliku Teenistuse Kohus tegi mitmeid vigu, leides, et Europol „ei arvestanud” või „ei arvestanud vajalikul määral” teatavaid „olulisi faktilisi asjaolusid, mida ei saa jätta tähelepanuta”.
            
         
               5.
            
            
               Viies väide, et vaidlustatud otsust ei ole piisavalt põhjendatud.
            
         
               6.
            
            
               Kuues väide, et kahju hüvitis on alusetult määratud.